O‘zbekiston futzal termasi himoyachisi Nodir Eliboyev faoliyatiga yakun yasadi

Futzal bo‘yicha O‘zbekiston milliy terma jamoasi va “Ardus” klubi a’zosi Nodir Eliboyev futzalchilik faoliyatiga yakun yasadi, deb xabar bermoqda O‘zbekiston futbol federatsiyasi matbuot xizmati.

Eliboyev professional futzaldagi faoliyatini 2005-yil “Stroitel Zarafshon” jamoasi tarkibida boshlagan. Uning so‘nggi klubi esa O‘zbekistonning 5 karra chempioni “Ardus” bo‘ldi.
O‘tgan mavsum “Ardus” bilan Assotsiatsiya kubogi va O‘zbekiston kubogida zafar quchgan Nodir Eliboyev Oliy ligada kumush medalni qo‘lga kiritdi.
Milliy terma jamoa bilan esa 2016-yilning fevral oyida Toshkentda o‘tkazilgan Osiyo chempionatida finalga qadar yetib borib, kumush medal sohibi bo‘ldi. Shu yilning 10-sentabridan 1-oktabriga qadar Kolumbiyada bo‘lib o‘tgan JCh–2016 turnirida ishtirok etdi. O‘zbekiston termasi guruh boschiqida 1 ochko to‘plab, so‘nggi o‘rinni egallagan edi.
Kolumbiyadagi mundial 34 yoshli futzalchi uchun so‘nggi musobaqa bo‘ldi.